CELEX: 32014R1201
Language: sk
Date: 2014-11-07 00:00:00
Title: Nariadenie Rady (EÚ) č. 1201/2014 zo 7. novembra 2014 , ktorým sa s účinnosťou od 1. júla 2011 , 1. júla 2012 a  1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie

8.11.2014   
            
            
               SK
            
            
               Úradný vestník Európskej únie
            
            
               L 325/1
            
         NARIADENIE RADY (EÚ) č. 1201/2014
   zo 7. novembra 2014,
   ktorým sa s účinnosťou od 1. júla 2011, 1. júla 2012 a 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovené v nariadení (EHS, Euratom, ESUO) č. 259/68 (1), a najmä na jeho článok 83a a prílohu XII k nemu,
   so zreteľom na návrh Európskej komisie,
   keďže:
   
               (1)
            
            
               Účelom článku 19 prílohy XIII k služobnému poriadku, naposledy zmenenému nariadením Európskeho parlamentu a Rady (EÚ, Euratom) č. 1023/2013 (2), je umožniť inštitúciám Únie, aby prijali potrebné opatrenia na urovnanie sporov týkajúcich sa úprav odmien a dôchodkov za roky 2011 a 2012 a úpravy príspevku do systému dôchodkového zabezpečenia za rok 2011 na dosiahnutie súladu s rozsudkom Súdneho dvora Európskej únie, berúc pritom náležite do úvahy legitímne očakávanie zamestnancov, že Rada každý rok rozhodne o úprave sadzby príspevku do systému dôchodkového zabezpečenia.
            
         
               (2)
            
            
               V rámci celkového prístupu k urovnaniu sporov a na dosiahnutie súladu s rozsudkom Súdneho dvora z 19. novembra 2013 vo veci C-63/12 (3), Komisia/Rada, Európsky parlament a Rada prijali nariadenia (EÚ) č. 422/2014 (4) a (EÚ) č. 423/2014 (5), ktorými sa upravujú odmeny a dôchodky úradníkov a ostatných zamestnancov Európskej únie s účinnosťou od 1. júla 2011 a od 1. júla 2012. Uvedené úpravy si vyžadujú príslušnú spätnú úpravu sadzby príspevku do systému dôchodkového zabezpečenia za roky 2011, 2012 a 2013.
            
         
               (3)
            
            
               V súlade s článkom 13 ods. 3 prílohy XII k služobného poriadku Eurostat predložil správy o poistno-matematickom hodnotení systému dôchodkového zabezpečenia za roky 2011, 2012 a 2013, ktorými sa aktualizujú parametre uvedené v danej prílohe. Berúc do úvahy toto hodnotenie a s prihliadnutím na článok 4 ods. 6 prílohy XII k služobnému poriadku je sadzba príspevku potrebná na zachovanie poistno-matematickej rovnováhy systému dôchodkového zabezpečenia 11 % od 1. júla 2011, 10 % od 1. júla 2012 a 10,9 % od 1. júla 2013.
            
         
               (4)
            
            
               Sadzba príspevku nevyhnutná na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Európskej únie by sa preto mala spätne upraviť na 11 % základného platu od 1. júla 2011, 10 % základného platu od 1. júla 2012 a 10,9 % základného platu od 1. júla 2013,
            
         PRIJALA TOTO NARIADENIE:
   Článok 1
   Sadzba príspevku uvedeného v článku 83 ods. 2 služobného poriadku je:
   
               —
            
            
               11 % s účinnosťou od 1. júla 2011,
            
         
               —
            
            
               10 % s účinnosťou od 1. júla 2012,
            
         
               —
            
            
               10,9 % s účinnosťou od 1. júla 2013.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2014
      
         
            Za Radu
         
         
            predseda
         
         P. C. PADOAN
      
   
   
      (1)  Ú. v. ES L 56, 4.3.1968, s. 1.
   
      (2)  Nariadenie Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, 29.10.2013, s. 15).
   
      (3)  Zatiaľ neuverejnený v Zbierke rozsudkov.
   
      (4)  Nariadenie Európskeho parlamentu a Rady (EÚ) č. 422/2014 zo 16. apríla 2014, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 30.4.2014, s. 5).
   
      (5)  Nariadenie Európskeho parlamentu a Rady (EÚ) č. 423/2014 zo 16. apríla 2014, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 30.4.2014, s. 12).